open-index/open-wikipedia-markdown huggingface dataset:
Mus

duimnael|'n Model vertoon hier 'n moderne rooi gebreide mus
'n **Mus**, oorspronklik van wol (al is dit nou dikwels van sintetiese vesel) is ontwerp om voorsiening te maak vir warmte op die kop in koue weer. Die gebreide mus het gewoonlik 'n eenvoudige, gepunte vorm, maar verskeie variasies kom ook voor. 

Histories is die wolgebreide mus 'n baie algemene vorm van hoofbedekking vir seelui, vissermanne, jagters en andere wat hul werk elke dag in die buitelug verrig. Sedert die 18de eeu word musse steeds algemeen gebruik vir hierdie doel in Kanada, Skandinawië en ander koue streke van die wêreld. Dit word oor die hele wêreld gedra waar die klimaat 'n warm hoed benodig, dus het die gebreide mus 'n menigte van plaaslike name.
Echinodictyinae

**Echinodictyinae** is 'n subfamilie van sponsdiere uit die klas van die Demospongiae (gewone sponse). 

## Genusse 
*  *Cantabrina* (Ferrer-Hernandez, 1914)
*  *Echinodictyum* (Ridley, 1881)
Lichun

Tradisionele Oos-Asiatiese maansonkalenders verdeel ’n jaar in 24 sontermyne. 

***Lichun*** (Chinees: 立春, pinyin: *lì chūn*) of ***risshun*** (Japannees: 立春) is die eerste sontermyn en die begin van die lente. Dit begin wanneer die son die luglengtegraad 315° bereik en eindig wanneer dit die lengtegraad 330° bereik. Dit verwys meer dikwels spesifiek na die dag wanneer die son presies op lengtegraad 315° is. 

Volgens die Gregoriaanse kalender begin dit gewoonlik omstreeks 4 Februarie en eindig dit omstreeks 18 Februarie (19 Februarie Oos-Asiatiese tyd). Dit is ook die begin van ’n 60-jaarsiklus.

## Pentades 
Elke sonjaar word in drie pentades verdeel. In China is die pentades van *lichun*:
* Eerste pentade: Oostewindontdooiing (東風解凍)
* Tweede pentade: Hibernerende insekte ontwaak (蟄蟲始振)
* Laaste pentade: Vis swem stroomop by ys (魚上冰)

## Gebruike 
*Lichun* dui tradisioneel op die begin van die lente in Oos-Asiatiese kulture. Die Chinese Nuwejaar word omtrent dié tyd gevier. Boere vier dikwels die begin van *lichun* met spesiale gebeure, offerandes aan die gode en seremonies vir ’n geseënde en voorspoedige nuwe jaar.

Volgens die maansonkalender kan Nuwejaar voor of ná *lichun* val. ’n Jaar sonder *lichun* word ’n "jaar sonder lente", ’n "weduweejaar" of ’n "blindejaar" genoem. Troues in sulke jare word as ongelukkig beskou.

In Singapoer deponeer mense op *linchun* geld in die bank omdat dit "goeie geluk kan bring".

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Echinodictyum

***Echinodictyum*** is 'n genus van sponsdiere uit die klas van die Demospongiae (gewone sponse).

## Spesies 
*  *Echinodictyum antrodes* (De Laubenfels, 1954)
*  *Echinodictyum arenosum* (Dendy, 1896)
*  *Echinodictyum asperum* (Ridley & Dendy, 1886)
*  *Echinodictyum austrinum* (Hooper, 1991)
*  *Echinodictyum axinelloides* (Brøndsted, 1929)
*  *Echinodictyum cancellatum* (Lamarck, 1814)
*  *Echinodictyum carlinoides* (Lamarck, 1814)
*  *Echinodictyum cavernosum* (Thiele, 1899)
*  *Echinodictyum clathratum* (Dendy, 1905)
*  *Echinodictyum clathrioides* (Hentschel, 1911)
*  *Echinodictyum conulosum* (Kieschnick, 1900)
*  *Echinodictyum costiferum* (Ridley, 1884)
*  *Echinodictyum dendroides* (Hechtel, 1983)
*  *Echinodictyum fibrillosum* (Pallas, 1766)
*  *Echinodictyum flabellatum* (Topsent, 1906)
*  *Echinodictyum flabelliforme* (Keller, 1889)
*  *Echinodictyum fruticosum* (Hentschel, 1911)
*  *Echinodictyum jousseaumi* (Topsent, 1892)
*  *Echinodictyum lacunosum* (Kieschnick, 1900)
*  *Echinodictyum longistylum* (Thomas, 1968)
*  *Echinodictyum luteum* (Hooper, Sutcliffe & Schlacher-Hoenlinger, 2008)
*  *Echinodictyum macroxiphera* (Lévi, 1969)
*  *Echinodictyum marleyi* (Burton, 1931)
*  *Echinodictyum mesenterinum* (Lamarck, 1814)
*  *Echinodictyum nervosum* (Lamarck, 1814)
*  *Echinodictyum nidulus* (Hentschel, 1911)
*  *Echinodictyum pennatum* (Duchassaing & Michelotti, 1864)
*  *Echinodictyum pykii* (Carter, 1879)
*  *Echinodictyum rugosum* (Ridley & Dendy, 1886)
Echinostylinos

***Echinostylinos*** is 'n genus van sponsdiere uit die klas van die Demospongiae (gewone sponse).

## Spesies 
*  *Echinostylinos glomeris* (Topsent, 1904)
*  *Echinostylinos gorgonopsis* (Lévi, 1993)
*  *Echinostylinos hirsutus* (Koltun, 1970)
*  *Echinostylinos mycaloides* (Koltun, 1970)
*  *Echinostylinos reticulatus* (Topsent, 1927)
*  *Echinostylinos schmidtii* (Arnesen, 1903)
*  *Echinostylinos shimushirensis* (Koltun, 1970)
*  *Echinostylinos stylophora* (Lévi & Lévi, 1983)
*  *Echinostylinos tubiformis* (Lévi, 1993)
Ectyonopsis

***Ectyonopsis*** is 'n genus van sponsdiere uit die klas van die Demospongiae (gewone sponse).

## Spesies 
*  *Ectyonopsis flabellata* (Lévi, 1963)
*  *Ectyonopsis hartmani* (Bakus, 1966)
*  *Ectyonopsis panis* (Boury-Esnault & Van Beveren, 1982)
*  *Ectyonopsis pluridentata* (Lévi, 1963)
*  *Ectyonopsis ramosa* (Carter, 1883)
*  *Ectyonopsis ruthae* (Mothes & Lerner, 1995)
*  *Ectyonopsis sigmata* (Aguilar-Camacho & Carballo, 2012)
Yushui

Tradisionele Oos-Asiatiese maansonkalenders verdeel ’n jaar in 24 sontermyne. 

***Yushui*** (Chinees: 雨水, pinyin: *yǔ shuǐ*) of ***usui*** (Japannees:雨水) is die tweede sontermyn en die tyd wanneer die sneeu begin smelt. Dit begin wanneer die son die luglengtegraad 330° bereik en eindig wanneer dit die lengtegraad 345° bereik. Dit verwys meer dikwels spesifiek na die dag wanneer die son presies op lengtegraad 330° is. Volgens die Gregoriaanse kalender begin dit gewoonlik omstreeks 18  Februarie (19 Februarie volgens Oos-Asiatiese tyd) en eindig dit omstreeks 5 Maart. 

## Pentades 
Elke sontermyn word in drie pentades verdeel. In China is die pentades van *yushui*:
* Eerste pentade: Otters offer vis (獺祭魚). Otters vang vis wat stroomop swem en daar word geglo hulle offer die vis aan die hemel.
* Tweede pentade: Die wildeganse arriveer (鴻雁來).
* Laaste pentade: Bome en gras stoot hul lote uit (草木萌動).

## Eksterne skakels 
*15px Hierdie artikel is vertaal uit die Engelse Wikipedia

## Verwysings
Endectyon

***Endectyon*** is 'n genus van sponsdiere uit die klas van die Demospongiae (gewone sponse).

## Spesies 
*  *Endectyon delaubenfelsi* (Burton, 1930)
*  *Endectyon elyakovi* (Hooper, 1991)
*  *Endectyon fruticosum* (Dendy, 1887)
*  *Endectyon hornelli* (Dendy, 1905)
*  *Endectyon lacazei* (Topsent, 1892)
*  *Endectyon lamellosum* (Thomas, 1976)
*  *Endectyon multidentatum* (Burton, 1948)
*  *Endectyon pearsi* (Wells, Wells & Gray, 1960)
*  *Endectyon pilosus* (Vacelet, 1961)
*  *Endectyon tenax* (Schmidt, 1870)
*  *Endectyon thurstoni* (Dendy, 1887)
*  *Endectyon hamatum* (Schmidt, 1870)
*  *Endectyon aculeata* (Topsent, 1936 non Bowerbank, 1866)
*  *Endectyon gorgonioides* (Kirkpatrick, 1903)
*  *Endectyon xerampelinum* (Lamarck, 1814)
Jingzhe

Tradisionele Oos-Asiatiese maansonkalenders verdeel ’n jaar in 24 sontermyne. 

***Jingzhe*** (tradisionele Chinees: 驚蟄; vereenvoudigde Chinees: 惊蛰; pinyin: *jīng zhé*) of ***keichitsu*** (Japannees: 啓蟄) is die derde sontermyn. Dit begin wanneer die son die luglengtegraad 345° bereik en eindig wanneer dit die lengtegraad 360° bereik. Dit verwys meer dikwels spesifiek na die dag wanneer die son presies op lengtegraad 345° is. 

Volgens die Gregoriaanse kalender begin dit gewoonlik omstreeks 5 Maart en eindig dit omstreeks 20 Maart.

Die woord 驚蟄 beteken die ontwaking van die hibernerende insekte. Volgens tradisionele Chinese folklore sal die donderstorms die slapende insekte tydens *jingzhe* wakker maak, wat beteken die weer word warmer.

## Pentades 
Elke sontermyn word in drie pentades verdeel. In China is die pentades van *jingzhe*:
* Eerste pentade: Die perskes begin blom (tradisionele Chinees: 桃始華; vereenvoudigde Chinees: 桃始华; pinyin: *Táo shǐ huá*).
* Tweede pentade: Wielewale sing helder (倉庚鳴; 仓庚鸣; *Cāng gēng míng*).
* Laaste pentade: Arende verander in duiwe (鷹化為鳩; 鹰化为鸠; *Yīng huà wéi jiū*).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Echinodictyum luteum

***Echinodictyum luteum*** is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. 

Die spons behoort tot die genus *Echinodictyum* en tot die familie Raspailiidae. Die wetenskaplike naam van die spesie is die eerste keer geldig gepubliseer in 2008 deur Hooper, Sutcliffe & Schlacher-Hoenlinger.

## Bronne 
* Hooper, J. (2011). *Echinodictyum luteum* Hooper, Sutcliffe & Schlacher-Hoenlinger, 2008. In: Van Soest, R.W.M., Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=468856.
Naghemp

regs|200px
'n **Naghemp** is 'n kleed wat bedoel is om gedra te word terwyl 'n persoon slaap. Dit is langer as die meeste gewone hemde, en reik af tot by die dye of onder die knieë, met 'n deel van die bene wat ontbloot is. Dit is oor die algemeen lospassend om beperking van die draer se beweging te verhoed tydens slaaptyd.

Tot en met die 16de eeu het mans naak geslaap of in 'n daghemp; daarna in 'n naghemp, wat wissel het in gehalte. Edelhere in die 16de eeu het geborduurde naghemde gedra. 

## Verwysings
Balaklawa

duimnael|Verskillende maniere vir die dra van 'n balaklawa.
'n **Balaklawa**, ook bekend as 'n **balaklawahelm** of **skimasker**, is 'n vorm van hoofbedekking wat ontwerp is om die grootse deel van die gesig en kop te bedek. Afhangende van die styl en hoe dit gedra word, kan net die oë, mond en neus, of net die voorkant van die gesig onbeskermd wees. Weergawes met 'n volle opening kan in 'n hoed opgerol word om die kroon van die kop te bedek, of platgeslaan word vir 'n kraag om die nek.
duimnael|links|200px|'n Rib-gebreide drie-gat balaklawa
Die naam kom van hul gebruik tydens die *Slag van Balaclava* gedurende die Krimoorlog, met verwysing na die dorp naby Sewastopol in die Krim, toe die Britse troepe daar gebreide hoofbedekkings gedra het om warm te bly.

[regs|duimnael|Colin Skinner tydens 'n sneeustorm in [Noord-Dakota in 2009]]
;Gebruike

## Warmte 
Moderne balaklawas word in wintersport soos ski, sneeuplankry, en sneeuwskoeters gebruik om die gesig te beskerm teen die wind en warmte te verskaf. Hulle is ook baie gewild onder motorfietsryers en fietsryers. Dit is veral nuttig vir balaclavas om te kan "asemhaal" wanneer dit gebruik word vir buitelugsport om te verhoed dat brille opwasem.

## Veiligheid 
links|duimnael|160px|'n Sweedse polisiebeampte dra 'n balaklawa om sy identiteit te verberg.
Brandweermanne dra 'n vuurvaste weergawe gemaak van Nomex met 'n gesigsopening wat bedek word deur hul selfversorgde asemhalingsapparaat.

Elektriese werkers dra dikwels 'n boogflits-gegradeerde weergawe saam met 'n gesigmasker en ander persoonlike beskermende toerusting (PPE), terwyl hulle aan hoëspanningstoerusting werk.

Renjaers in alle FIA-wedrenne moet balaklawas gemaak van brandvertragende materiaal onder hul valhelms dra. In die wedrenne, bergklimme en tydrenne op die internasionale sportkalender, moet alle bestuurders en medebestuurders oorpakke dra, sowel as handskoene, lang onderklere, 'n balaklawa, sokkies en skoene gehomologiseer tot die FIA 8856-2000 standaard.

## Militêre magte en polisie 
Die Britse Special Air Service (SAS) se soldate het balaklawas gedra tydens die bestorming van die Iranse Ambassade in Londen (Operasie Nimrod) in 1980. Die balaklawas was gedra om die identiteit van die SAS-lede te verberg.

## Verberging 
'n Balaklawa kan deur personeellede van sekuriteitsberoepe gedra word, bv. SWAT en die spesiale taakmagte, of deur misdadigers om hul identiteite te verberg. In Ierland het die balaklawa 'n lang geskiedenis van gebruik deur paramilitêre groepe, wat terugdateer na die Ierse Oorlog vir Onafhanklikheid. 

## Verwysings
Nagrok

regs|duimnael|300px|Nagrokke gedra deur die Broxsusters, vroeë-1920's
'n **Nagrok **is 'n loshangende item van nagklere, deesdae byna uitsluitlik deur vroue gedra. 'n Nagrok word van katoen, sy, satyn of nylon gemaak en kan versier word met kant appliques of borduurwerk op die borsstuk en die soom.

## Verwysings
Négligé

duimnael|Uitstalling van 'n *négligée*.
Die **négligé** (uit Frans) is 'n vorm van deurskynende klere vir vroue wat bestaan uit 'n blote lang kamerjas. Dit is 'n vorm van nagrok bedoel vir dra in die nag en in die slaapkamer. Dit is in die 18de eeu in Frankryk ingestel, waar dit die swaar kop-tot-tone-styl van vroue se dagrokke van die tyd nageboots het.

Moderne négligés is dikwels baie losser en gemaak van dun en deursigtige materiale en afgewerk met kant of ander fyn materiaal. Verskeie lae van die materiaal word dikwels gebruik. Dit het versprei na die massamark toe dit voordeel getrek het uit die beskikbaarheid van goedkoop sintetiese materiale soos nylon en sy fyner opvolgers. 

Vanaf die 1940's tot die 1970's was die neiging vir négligés om korter in lengte te wees (bv. die "babydoll" van die 1970's). Négligés wat van 1940's tot die 1970's gedra was, is nou versamelbare oudhede.

## Verwysings
Chunfen

Tradisionele Oos-Asiatiese maansonkalenders verdeel ’n jaar in 24 sontermyne. 

***Chunfen*** (Chinees: 春分, pinyin: *chūnfēn*) of ***shunbun*** (Japannees: 春分) is die vierde sontermyn. Dit begin wanneer die son die luglengtegraad 0° bereik en eindig wanneer dit die lengtegraad 15° bereik. Dit verwys meer dikwels spesifiek na die dag wanneer die son presies op die lengtegraad 0° is. 

Volgens die Gregoriaanse kalender begin dit gewoonlik omstreeks 20 Maart en eindig dit omstreeks 4 April (5 April volgens Oos-Asiatiese tyd). 

## Pentades 
Elke sontermyn word in drie pentades verdeel. Die pentades van *chunfen* is:
;China
* Eerste pentade: Die donker voëls arriveer (玄鳥至). Dit verwys na swaeltjies wat noordwaarts migreer.
* Tweede pentade: Donderende klanke (雷乃發聲). Dit verwys na die begin van die lente se donderstorms. 
* Tweede pentade: Kersiebloeisels begin oopgaan (桜始開; *Sakura hajimete hiraku*).
* Laaste pentade: Die begin van die veraf donderweer (雷乃発声; Kaminari sunawachi koeo hassu).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Pajamas

**Pajamas** kan verwys na verskeie verwante kleretipes van oorsprong op die Indiese subkontinent. In die Westerse wêreld, is pajamas lospassende slaapklere deur beide geslagte gedra. Deesdae word mense ook in die dag in hul pajamas gesien, terwyl hulle in die huis ronddwaal.

## Tradisionele tipes 
*Tradisionele pajamas* bestaan uit 'n baadjie-en-broek kombinasie gemaak van sagte materiaal, soos katoen of liggewig katoen. Baie mense verkies om net in die pajamabroek te slaap of rond te lê, óf met 'n T-hemp. Om hierdie rede word pajamabroeke vir mans en seuns dikwels apart verkoop.

## Konstruksie 
Pajamas is gewoonlik lospassend en ontwerp vir gemak, gemaak van sagte materiale soos katoen, sy of satyn. Sintetiese materiale soos poliëster en Lycra is ook beskikbaar.

Pajamas bevat dikwels visuele effekte of slagspreuke wat 'n spesiale mening van die draer uitstraal. Beelde van sport, diere, ballonne, polka dots, blomme, strepe en ander motiewe kan almal gebruik word vir versiering. 

## Galery 

Lêer:Two piece pajamas.jpg|Tradisionele tweestuk manspajamas.
Lêer:JessiePyjamas.jpg|Meisie in kortmou pajamas, pop in die tradisionele.
Lêer:Kids in pajamas.jpg|Seuns in rek-gebreide pajamas.
Lêer:American sleepers1.jpg|Kleuter in beenpajamas.

## Verwysings
Kalanchoe blossfeldiana

**Kalanchoe blossfeldiana** is 'n klein vetplant, ongeveer 300&nbsp;mm tot 350&nbsp;mm hoog met dik, vlesige, donkergroen blare, dikwels met 'n rooi rand. Dit dra rooi, geel, oranje, pienk, pers of wit blomme in die laat winter tot lente. *Kalanchoe blossfeldiana* is endemies aan Madagaskar, waar dit in die Tsarantananaberge groei.

## Fotogalery 

Crassulaceae kalanchoe flowers.jpg
Hampyeong butterfly festival 153.JPG
Kalanchoe 1.jpg
Kalanchoe blossfeldiana , photo by Hatem Moushir 16.jpg
Kalanchoe blossfeldiana 2zz.jpg
Kalanchoe blossfeldiana 9819.JPG
Květy 4105.jpg
Starr 080117-1759 Kalanchoe blossfeldiana.jpg
Kalanchoe blossfeldiana flower.jpg
Raudonziede kalanke1 resize.JPG

## Verwysings
Speelpakkie

'n **Speelpakkie** is 'n item van onderklere wat bestaan uit 'n alles-in-een ontwerp waar die boonste helfte, soortgelyk aan 'n negligee, verbind is aan die onderste helfte, soortgelyk aan 'n broekie of "panty". Die speelpakkie bestaan ook in die hoofstroom mode as 'n kleretipe. Dit is gewoonlik 'n korter weergawe van die voorskootrok, en het in die 1970's gewild geword. 

Dit word gewoonlik gemaak van sagte materiale vir aanddrag, of trui- en terry-handdoekstof vir informele somerdrag. Sedert 2006 beleef die speelpakkie, jumpsuit en katpak 'n oplewing in hoofstroommode.
Mansjetknoop

duimnael|Dubbelmansjet met 'n mansjetknoop
regs|duimnael|Draaitipe
duimnael|Dubbelpaneeltipe
**Mansjetknope** is items van juweliersware wat gebruik word om die moue van knooplose hemde vas te maak. Dit word vervaardig uit verskillende materiale, soos glas, klip, leer, metaal, edelmetaal of kombinasies hiervan. 

Die vashegting van mansjetknope word gewoonlik behaal via 'n skakel of omkeer wat gebaseer is op die ontwerp van die voorste gedeelte, wat in posisie gevou kan word. Daar is ook variante met kettings of 'n rigiede, gebuigde agterste gedeelte. Die voorkant van mansjetknope kan versier word met edelstene, inlegsels, insetselmateriaal of emalje en ontwerp in twee- of driedimensionele vorm.

Mansjetknope word slegs ontwerp vir gebruik met hemde wat knoopsgate aan beide kante van die moupante, maar geen knope het nie.
Lyfpak

duimnael|links|180px|'n Vroulike weergawe van die lyfpak.
[duimnael|Die model [Candice Swanepoel dra 'n lyfpak saam met 'n romp.]]
'n **Lyfpak** is 'n eenstuk vormgepaste kledingstuk wat betrekking het op die bolyf en die kruis, maar nie gebruik word as swemdrag nie. Die styl van 'n basiese lyfpak is soortgelyk aan 'n eenstukswempak en 'n leotard, al verskil die materiaal van die drie. 

'n Lyfpak, in teenstelling met 'n swempak of leotard, het knippies, hakkies of velcro aan die kruis. 'n Lyfpak kan moue en wisselende skouerbande en kraagstyle besit. Dit word van 'n aantal materiale gemaak, insluitend katoen, kant, nylon, ens. Oor die algemeen word tekstiellyfpakke van vesel soos "spandex" gemaak om beter te pas by die vorm van die liggaam.

'n Lyfpak word gewoonlik met 'n jeans of 'n romp gedra. Die bolyfdeel kan optree as 'n top met 'n egalige lyn, want dit trek nie maklik uit die broek of romp nie. Dit kan ook as onderklere gedra word, gewoonlik deur vroue. Die doel van die opening aan die kruis is om 'n besoek aan die toilet te vergemaklik.

## Verwysings
Xiaoman

Tradisionele Oos-Asiatiese maansonkalenders verdeel ’n jaar in 24 sontermyne. 

***Xiaoman*** (tradisionele Chinees: 小滿; vereenvoudigde Chinees: 小满; pinyin: *xiǎomǎn*) of ***shoman*** (Japannees: 小満) is die agtste sontermyn, die tyd wanneer plante begin groei. Dit begin wanneer die son die luglengtegraad 60° bereik en eindig wanneer dit die lengtegraad 75° bereik. Dit verwys meer dikwels spesifiek na die dag wanneer die son presies op die lengtegraad 60° is. 

Volgens die Gregoriaanse kalender begin dit gewoonlik omstreeks 21 Mei en eindig dit omstreeks 5 Junie (6 Junie Oos-Asiatiese tyd). 

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Mangzhong

Tradisionele Oos-Asiatiese maansonkalenders verdeel ’n jaar in 24 sontermyne. 

***Mangzhong*** (tradisionele Chinees: 芒種; vereenvoudigde Chinees: 芒种; pinyin: *mángzhòng*) of ***boshu*** (Japannees: 芒種) is die negende sontermyn. Dit begin wanneer die son die luglengtegraad 75° bereik en eindig wanneer dit die lengtegraad 90° bereik. Dit verwys meer dikwels spesifiek na die dag wanneer die son presies op die lengtegraad 75° is. 

Volgens die Gregoriaanse kalender begin dit gewoonlik omstreeks 5 Junie en eindig dit omstreeks 21 Junie. 

In dié tyd is gewasse soos gort en koring ryp en gereed om geoes te word. Dit is ook die tyd om die graansoort giers te saai.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Windbreker

alt=|duimnael|280px|'n Windjekker met sy bergbare kappie.
'n **Windbreker**, **windjekker**, of **dutch-oven** is 'n dun materiaalbaadjie wat ontwerp is om windjies en ligte reën af te keer, dit is egter 'n ligter weergawe van die baadjie. Dit is gewoonlik van liggewigkonstruksie en kenmerkend van enige tipe sintetiese materiaal gemaak. 'n Windjekker het dikwels elastiese gordelbande, en/of armbande, en 'n ritssluiter laat dit aanpas by meeste weerstoestande.

Gewone baadjies, jasse, ens. mag 'n tipe windjekker insluit as 'n binnevoering wat verwyder kan word as die gebruiker so voel. Windbrekers sluit soms 'n kappie in wat verwissel of verwyder kan word. Baie windbrekers het ook groot sakke op die binne- of buitekant wat dit moontlik maak om besittings te bedek teen die weer soos wind of reën soos hierbo genoem. Windbrekers bied *lig tot matige* isolerende beskerming, meer as 'n trui, maar minder as bv. 'n dik jas.

Windbrekers word hoofsaaklik gedurende die warmer seisoene gedra wanneer wind of reën verwag word, of as deel van 'n gelaagde strategie tydens kouer seisoene. Helderkleurige windbrekers kan ook gedra word deur hardlopers as beskerming teen die weer, of as reflektiewe klere vir veiligheid.

## Verwysings
Dashu

Tradisionele Oos-Asiatiese maansonkalenders verdeel ’n jaar in 24 sontermyne. 

***Dashu*** (Chinees: 大暑, pinyin: *dàshǔ*) of ***taisho*** (Japannees: 大暑) is die 12de sontermyn en die warmste tyd van die jaar. Dit begin wanneer die son die luglengtegraad 120° bereik en eindig wanneer dit die lengtegraad 135° bereik. Dit verwys meer dikwels spesifiek na die dag wanneer die son presies op die lengtegraad 120° is. 

Volgens die Gregoriaanse kalender begin dit gewoonlik omstreeks 22 Julie (23 Julie Oos-Asiatiese tyd) en eindig dit omstreeks 7 Augustus.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Chushu

Tradisionele Oos-Asiatiese maansonkalenders verdeel ’n jaar in 24 sontermyne. 

***Chushu*** (tradisionele Chinees: 處暑; vereenvoudigde Chinees: 处暑; pinyin: *chǔshǔ*) of ***shosho*** (Japannees: 処暑) is die 14de sontermyn en die tyd wanneer die ergste somerhitte verby is. Dit begin wanneer die son die luglengtegraad 150° bereik en eindig wanneer dit die lengtegraad 165° bereik. Dit verwys meer dikwels spesifiek na die dag wanneer die son presies op die lengtegraad 150° is. 

Volgens die Gregoriaanse kalender begin dit gewoonlik omstreeks 23 Augustus en eindig dit omstreeks 7 September.

## Pentades 
Elke sontermyn word in drie pentades verdeel. Die pentades van *chushu* is:

*Eerste pentade: Die arende aanbid die voëls (鷹乃祭鳥).
*Tweede pentade: Die Hemel en Aarde begin onttrek (天地始肅), ’n verwysing na die einde van die somer.
*Laaste pentade: Die graan word ryp (禾乃登).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Schreibersiet

**Schreibersiet** is 'n skaarse fosfiedmineraal wat hoofsaaklik in meteoriete aangetref word. 

Dit is in 1847 na Karl Franz Anton von Schreibers (1775 - 1852) uit Bratislava vernoem.

Dit het 'n tetragonale stuktuur en is isostruktureel met  en . In strukturbericht-klassifikasie is dit die D0-struktuur. Die ruimtegroep I is nie-sentrosimmetries en dit beteken dat daar twee enantiomere kristalstrukure bestaan. Die absolute konfigurasie kan bepaal word en die twee enantiomere kom waarskynlik lukraak onder die schreibersiet-kristalle voor.

## Verwysings
Menasiebaadjie

duimnael|280px|Kanadese offisiere in hul netjiese menasiebaadjies
'n **Menasiebaadjie** is 'n tipe formele baadjie wat eindig by die middellyf. Dit beskik oor 'n nie-toeknoop dubbelborssnit of 'n enkelborsweergawe wat toeknoop. Die baadjies het tjalie- of hoëpuntlapelle. 

Militêre menasiedrag, wat sedert die 1930's gebruik word, het 'n gewilde alternatief geword vir wit aandetebaadjies in warm, tropiese gebiede vir swartdas geleenthede. 

## Verwysings
Qingming

Tradisionele Oos-Asiatiese maansonkalenders verdeel ’n jaar in 24 sontermyne. 

***Qingming*** (Chinees: 清明) of ***seimei*** (Japannees: 清明) (*skoon en helder*) is die vyfde sontermyn. Dit begin 15 dae ná die lente-nagewening, wanneer die son die luglengtegraad 15° bereik, en eindig wanneer dit die lengtegraad 30° bereik. Dit verwys meer dikwels spesifiek na die dag wanneer die son presies op die lengtegraad 15° is. 

Volgens die Gregoriaanse kalender begin dit gewoonlik omstreeks 5 April en eindig dit omstreeks 20 April. 

## Pentades 
Elke sontermyn word in drie pentades verdeel. Die pentades van *chingming* is:
;China
* Eerste pentade: Die *Paulownia* begin blom (桐始華/桐始华). 
* Tweede pentade: Vleirotte verander in kwartels (田鼠化為鴽/田鼠化为鴽). 
* Laaste pentade: Reënboë begin verskyn (虹始見/虹始见). 

; Japan
* Eerste pentade: Die swaeltjie vlieg terug uit die suide (玄鳥至; *Tsubame itaru*). 
* Tweede pentade: Die gans migreer noord (鴻雁北; *Kōgan kitae kaeru*).
* Laaste pentade: Reënboë begin verskyn ná die reën (虹始見; *Niji hajimete arawaru*).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Qiufen

Tradisionele Oos-Asiatiese maansonkalenders verdeel ’n jaar in 24 sontermyne. 

***Qiufen*** (Chinees: 秋分; pinyin: *qiūfēn*) of ***shubun*** (Japannees: 秋分) is die 16de sontermyn en dui op die herfs-nagewening, of die middel van die herfs. Dit begin wanneer die son die luglengtegraad 180° bereik en eindig wanneer dit die lengtegraad 195° bereik. Dit verwys meer dikwels spesifiek na die dag wanneer die son presies op die lengtegraad 180° is. 

Volgens die Gregoriaanse kalender begin dit gewoonlik omstreeks 23 September en eindig dit omstreeks 8 Oktober.

## Pentades 
Elke sontermyn word in drie pentades verdeel. Die pentades van *qiufen* is:

*Eerste pentade: Die donderweer word sagter (雷始收聲).
*Tweede pentade: Die insekte maak nes (蟄蟲培戶).
*Laaste pentade: Die water begin solied word (水始涸).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Hanlu

Tradisionele Oos-Asiatiese maansonkalenders verdeel ’n jaar in 24 sontermyne. 

***Hanlu*** (Chinees: 寒露; pinyin: *hánlù*) of ***kanro*** (Japannees: 寒露) is die 17de sontermyn en die tyd wanneer temperature begin daal. Dit begin wanneer die son die luglengtegraad 195° bereik en eindig wanneer dit die lengtegraad 210° bereik. Dit verwys meer dikwels spesifiek na die dag wanneer die son presies op die lengtegraad 195° is. 

Volgens die Gregoriaanse kalender begin dit gewoonlik omstreeks 8 Oktober en eindig dit omstreeks 23 Oktober.

## Pentades 
Elke sontermyn word in drie pentades verdeel. Die pentades van *hanlu* is:

*Eerste pentade: Die gasteganse arriveer (鴻雁來賓); die ganse wat hul migrasie vroeër voltooi, word die "gasheerganse" genoem en dié wat later aankom die "gasteganse".
*Tweede pentade: Die swaeltjies gaan in die see in word mossels (雀入大水為蛤).
*Laaste pentade: Die krisante blom geel (菊有黃華); dis een van die min blomsoorte wat in die winter blom.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Guyu

Tradisionele Oos-Asiatiese maansonkalenders verdeel ’n jaar in 24 sontermyne. 

***Guyu*** (tradisionele Chinees: 穀雨; vereenvoudigde Chinees: 谷雨; pinyin: *gǔ yǔ*) of ***kokuu*** (Japannees: 穀雨) is die sesde sontermyn en die tyd wanneer die lentereën begin val. Dit begin wanneer die son die luglengtegraad 30° bereik en eindig wanneer dit die lengtegraad 45° bereik. Dit verwys meer dikwels spesifiek na die dag wanneer die son presies op die lengtegraad 30° is. 

Volgens die Gregoriaanse kalender begin dit gewoonlik omstreeks 21 April en eindig dit omstreeks 5 Mei. 

## Pentades 
Elke sontermyn word in drie pentades verdeel. Die pentades van *chingming* is:
;China
* Eerste pentade: Die eendekroos begin uitloop (萍始生). 
* Tweede pentade: Die eendekroos begin uitloop (鳴鳩拂其羽). 
* Laaste pentade: Die koekoek sit in die moerbeiboom (戴勝降于桑). 
* Tweede pentade: Die ryp eindig en ryssaailinge begin groei (霜止出苗; *Shimo yamite nae izuru*).
* Laaste pentade: Die pinksterroos blom (牡丹華; *Botan hanasaku*).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Shuangjiang

Tradisionele Oos-Asiatiese maansonkalenders verdeel ’n jaar in 24 sontermyne. 

***Shuangjiang*** (Chinees: 霜降; pinyin: *shuāngjiàng*) of ***soko*** (Japannees: 霜降) is die 18de sontermyn en die laaste termyn van die herfs. Dit is die tyd wanneer dit begin ryp. Dit begin wanneer die son die luglengtegraad 210° bereik en eindig wanneer dit die lengtegraad 225° bereik. Dit verwys meer dikwels spesifiek na die dag wanneer die son presies op die lengtegraad 210° is. 

Volgens die Gregoriaanse kalender begin dit gewoonlik omstreeks 23 Oktober en eindig dit omstreeks 7 November.

## Pentades 
Elke sontermyn word in drie pentades verdeel. Die pentades van *shuangjiang* is:

*Eerste pentade: Die jakkalse maak offerandes van diere (豺乃祭獸).
*Tweede pentade: Die plante word geel en verloor hul blare (草木黃落).
*Laaste pentade: Alle insekte begin hiberneer (蟄蟲咸俯).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Daxue

Tradisionele Oos-Asiatiese maansonkalenders verdeel ’n jaar in 24 sontermyne. 

***Daxue*** (Chinees: 大雪; pinyin: *dàxuě*) of ***taisetsu*** (Japannees: 大雪) is die 21ste sontermyn en die tyd wanneer dit goed begin sneeu. Dit begin wanneer die son die luglengtegraad 255° bereik en eindig wanneer dit die lengtegraad 270° bereik. Dit verwys meer dikwels spesifiek na die dag wanneer die son presies op die lengtegraad 255° is. 

Volgens die Gregoriaanse kalender begin dit gewoonlik omstreeks 7 Desember (8 Desember Oos-Asiatiese tyd) en eindig dit omstreeks 21 Desember (22 Desember Oos-Asiatiese tyd).

## Pentades 
Elke sontermyn word in drie pentades verdeel. Die pentades van *daxue* is:

*Eerste pentade: Die jie hou op kraai (鶡旦不鳴); die jie is ’n voël, soortgelyk aan ’n fisant, wat na bewering aggressief en strydlustig is – namate die wintertoestande toeneem, hou selfs die jie op kraai.
*Tweede pentade: Die tiere begin paar (虎始交).
*Laaste pentade: 荔挺生.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Dongzhi

Tradisionele Oos-Asiatiese maansonkalenders verdeel ’n jaar in 24 sontermyne. 

***Dongzhi*** (Chinees: 冬至; pinyin: *dōngzhì*) of ***toji*** (Japannees: 冬至) is die 22ste sontermyn en dui die wintersonstilstand aan. Dit begin wanneer die son die luglengtegraad 270° bereik en eindig wanneer dit die lengtegraad 285° bereik. Dit verwys meer dikwels spesifiek na die dag wanneer die son presies op die lengtegraad 270° is. 

Volgens die Gregoriaanse kalender begin dit gewoonlik omstreeks 21 Desember (22 Desember Oos-Asiatiese tyd) en eindig dit omstreeks 5 Januarie.

## Sonstilstand 
Die sonstilstande en dag-en-nag-ewenings dui volgens tradisionele Oos-Asiatiese kalenders die middel van die seisoene aan. Hier beteken die Chinese karakter 至 "uiters", wat dui op ’n sonstilstand. Die term beteken dus die middel van die winter.

## Pentades 
Elke sontermyn word in drie pentades verdeel. Die pentades van *dongzhi* is:

*Eerste pentade: Die erdwurms vorm knope (蚯蚓結); dit verwys na die hibernering van dié wurms.
*Tweede pentade: Die takbokke verloor hul horings (麋角解).
*Laaste pentade: Die lentewater beweeg (水泉動).

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Bailu

Tradisionele Oos-Asiatiese maansonkalenders verdeel ’n jaar in 24 sontermyne. 

***Bailu*** (Chinees: 白露; pinyin: *báilù*) of ***hakuro*** (Japannees: 白露) is die 15de sontermyn en die tyd wanneer dou op die grond gesien kan word. Dit begin wanneer die son die luglengtegraad 165° bereik en eindig wanneer dit die lengtegraad 180° bereik. Dit verwys meer dikwels spesifiek na die dag wanneer die son presies op die lengtegraad 165° is. 

Volgens die Gregoriaanse kalender begin dit gewoonlik omstreeks 7 September en eindig dit omstreeks 23 September.

## Pentades 
Elke sontermyn word in drie pentades verdeel. Die pentades van *bailu* is:

*Eerste pentade: Die wildeganse kom (鴻雁來), ’n verwysing na die suidwaartse migrasie van ganse.
*Tweede pentade: Die donker voëls kom terug (玄鳥歸), ’n verwysing na swaeltjies.
*Laaste pentade: Die voëls vul hul voorraad aan (群鳥養羞), in voorbereiding vir die winter.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Dahan

Tradisionele Oos-Asiatiese maansonkalenders verdeel ’n jaar in 24 sontermyne. 

***Dahan*** (Chinees: 大寒; pinyin: *dàhán*) of ***daikan*** (Japannees: 大寒) is die 24ste en laaste sontermyn en die einde van die winter. Dit begin wanneer die son die luglengtegraad 300° bereik en eindig wanneer dit die lengtegraad 315° bereik. Dit verwys meer dikwels spesifiek na die dag wanneer die son presies op die lengtegraad 300° is. 

Volgens die Gregoriaanse kalender begin dit gewoonlik omstreeks 20 Januarie en eindig dit omstreeks 4 Februarie.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Valhelm

duimnael|180px|links|'n Dame wat 'n hedendaagse veelsydige beskermende helm dra.
duimnael|180px|Die Franse fietsryer Jérémy Leveau dra 'n fietsryhelm.

'n **Valhelm** is 'n vorm van beskermende toerusting wat gedra word om die kop en menslike brein teen beserings te beskerm. Seremoniële of simboliese helms (bv. 'n Britse polisieman se helm) sonder beskermende funksie word soms gebruik. Die oudste bekende gebruik van helms was deur die Assiriese soldate in 900 v.C., wat dik leer of bronshelms gedra het om die kop te beskerm teen stomp voorwerpe, swaarde en pyle tydens die stryd. Soldate dra ook helms, dikwels gemaak van ligte plastiese materiale.
duimnael|320px|links|Hierdie vrouevlieënier dra ook 'n helm, maar sy het werk om te doen!
In die burgerlike lewe word helms gebruik vir ontspanningsaktiwiteite en sport (bv. joggies in perdewedrenne, Amerikaanse voetbal, yshokkie, krieket, bofbal, kamogie, hurling en bergklim); gevaarlike werksaktiwiteite (bv. konstruksie, mynbou, oproerpolisie); en vervoer (bv. motorfietshelms en fietshelms). Sedert die negentigerjare word die meeste helms van hars of plastiek vervaardig, wat versterk kan word met vesels soos aramides.

## Eksterne skakels 
* "Helmets...A Medieval Note In Modern Warfare", Augustus 1942, *Popular Science* evolusie van militêre helms.
Sontermyn

’n **Sontermyn** (tradisionele Chinees: 節氣, vereenvoudigde Chinees: 节气, pinyin: *jiéqì*; Japannees: 節気, *sekki*) is een van 24 punte op tradisionele Chinese maansonkalenders wat met ’n spesifieke astronomiese voorval ooreenstem of op ’n natuurlike verskynsel dui. Die punte is 15° uitmekaar aan die sonnebaan en word deur maansonkalenders gebruik om gekroniseerd te bly met die seisoene, wat belangrik is vir die landbou. 

Omdat die son se spoed deur die jaar wissel na gelang van die afstand tussen die son en die aarde, verskil die getal dae wat die son tussen die punte beweeg. Elke sontermyn word in drie pentades verdeel en daar is dus 72 pentades in ’n jaar. Elke pentade bestaan uit vyf, of soms ses dae, en word gewoonlik genoem na verskynsels wat met dié tyd ooreenstem.

Sontermyne het hul oorsprong in China gehad, en van daar het dit versprei na Korea, Viëtnam en Japan, lande in die Oos-Asiatiese sfeer, dikwels onveranderd met die name wat na Noord-Chinese klimaatsveranderings verwys. 

Op 1 Desember 2016 is die 24 sontermyne deur Unesco gelys as ’n "onskatbare kulturele erfenis".

## Lys van sontermyne 
## Sien ook 
* Chinese kalender

## Verwysings 
## Eksterne skakels 
* [24 sontermyne – Hongkong(https://af.wikipedia.org/wiki/Hongkong)se Sterrewag] 
* Chinese kalender met komende sontermyne
* 24 Sekki – NAOJ > ECO > Opsomming>
* 24 sontermyne en betekenis
* 24 sontermyne in China
*15px Hierdie artikel is vertaal uit die Engelse Wikipedia
Bandjarees

**Bandjarees** (*Bahasa Banjar*, بهاس بنجر; letterlik: "taal van Bandjar") is 'n Maleis-Polinesiese taal wat in Suidoos-Asië op die eiland Borneo in die Suid-Kalimantan-provinsie van Indonesië gepraat word. Die taal word tans deur sowat 3,5 miljoen mense gepraat, hoofsaaklik Bandjarese.

[duimnael|links|Bandjarees in Jawi-skrif by Lok Tamu-dorpskantoor in Mataraman-subdistrik, Banjar-regentskap, Suid-Kalimantan, [Indonesië]]
Bandjarees is verwant aan Balinees, Chamorro, Indonesies/Maleis, Javaans, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.

Bandjarees word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Bandjarees uitgeoefen het. Dit word met die Latynse of die Arabiese alfabet geskryf.

## Verwysings
Pentade

’n Sontermyn is een van 24 punte op tradisionele Chinese maansonkalenders wat met ’n spesifieke astronomiese voorval ooreenstem of op ’n natuurlike verskynsel dui. Elke sontermyn word in drie **pentades** verdeel. Daar is dus 72 pentades in ’n jaar. Omdat die son se spoed deur die jaar wissel na gelang van die afstand tussen die son en die aarde, verskil die getal dae wat die son tussen sontermyne beweeg. Daarom wissel die lengte van pentades tussen vyf en ses dae. Die pentades word gewoonlik genoem na verskynsels wat met dié tyd ooreenstem.

## Voorbeeld 
Die pentades van chunfen is:
;China
* Eerste pentade: Die donker voëls arriveer (玄鳥至). Dit verwys na swaeltjies wat noordwaarts migreer.
* Tweede pentade: Donderende klanke (雷乃發聲). Dit verwys na die begin van die lente se donderstorms. 
* Tweede pentade: Kersiebloeisels begin oopgaan (桜始開; *Sakura hajimete hiraku*).
* Laaste pentade: Die begin van die veraf donderweer (雷乃発声; Kaminari sunawachi koeo hassu).

## Verwysings
Boeginees

duimnael|links|Die woord "Basa Ugi" in Lontara-skrif
**Boeginees** (*Basa Ugi*, ᨅᨔ ᨕᨘᨁᨗ; letterlik: "taal van Boegi/Oegi") is 'n Maleis-Polinesiese taal wat in Suidoos-Asië op die eiland Sulawesi van Indonesië gepraat word. Die taal word tans deur sowat 5,5 miljoen mense gepraat, hoofsaaklik Boeginese, en word met die Latynse alfabet of die Lontara-skrif geskryf.

Boeginees was eens saam met Javaans en Maleis een van die tale van die Kaapse Maleiers in Suid-Afrika, toe hulle na die stigting van Kaapstad deur die Verenigde Oos-Indiese Kompanjie van Nederlands-Indië na die Nederlandse Kaapkolonie gebring is, maar dit is eers deur Nederlands vervang en het later tot Afrikaans ontwikkel.

## Verwysings
Helm

**Helm** kan verwys na:

* Valhelm, 'n vorm van beskermende kleding wat gedra word om die kop en menslike brein teen beserings te beskerm. .
* Helm (geboorte), die membraan van die vrugwatersak wat 'n nuutgebore kind se kop kan bedek.
Groensteengordel

duimnael|Boweniet (serpentyn)
'n **Groensteengordel** is 'n geheel van gesteentes, gewoonlik uit die Argeïkum of die Proterosoïkum wat verwant is wat ruimte en tyd betref en wat metamorfies, intrusief of ekstrusief, ultramafies, mafies tot felsies kan wees. Dit word gewoonlik deur verskeie soorte afsettingsgesteente gekenmerk en word deur granietagtige plutone omring.

Daar kom dikwels 'n verskeidenheid van groen minerale in groensteengordels voor soos serpentyn, chloriet, epidoot, aktinoliet en horingblende en dit verklaar sy naam.

Die Nuvvuagittuq-groensteengordel in Quebec word met sy 4,28 miljard jaar (Hadeïkum) as die oudste gesteentes van die Aarde beskou.

## Verwysings
Katteklouranker

Die **Katteklouranker** (*Dolichandra unguis-cati*, voorheen bekend as *Macfadyena unguis-cati*) is 'n vinnig groeiende klimplant wat hoort tot die jakaranda-familie. Dit is ook 'n indringer in Australië, Nieu-Seeland, Indië, Mauritius, China, Nieu-Kaledonië en die VSA, insluitende Hawaii.

'n Biologiese beheerprogram teen katteklourankers is in 1996 deur die Landbounavorsingsraad se Plantbeskermingsnavorsingsinstituut ingestel en word deur samewerking met die *Werk vir Waterprogram* van die Departement van Omgewingsake onderhou. Tot dusver het hierdie program sewe potensiële insekbiokontrolemiddels ondersoek en vier in Suid-Afrika  vrygestel.

## Ander name 
In Engels is dit bekend as: Cat's claw climber, cat's-claw creeper, cat's-claw vine, catclaw trumpet, catclaw creeper, funnel creeper, yellow trumpet vine 

## Fotogalery 

Cats claw invasion.jpg
SRochJuly08ClaiborneWeedB.jpg
Starr 040518-0312 Macfadyena unguis-cati.jpg
Starr 060526-8114 Macfadyena unguis-cati.jpg
Μπιγκόνια η ονυχωτή - Bignonia Unguis Cati.jpg
Dolichandra unguis-cati fruit.jpg

## Sien ook 
* Lys van indringerplante in Suid-Afrika

## Verwysings 
## Eksterne skakels
Atjehs

**Atjehs** of **Acehnees** (*Bahsa/Basa Acèh*, بهسا اچيه, [bahsa at͡ʃeh]; letterlik: "taal van Atjeh") is 'n Maleis-Polinesiese taal wat in Suidoos-Asië op die eiland Sumatra van Indonesië asook deur Atjehs-emigrante in die Maleisiese deelstaat Kedah gepraat word. Die taal word tans deur sowat 3,5 miljoen mense gepraat, hoofsaaklik Atjehs of Acehnese. Dit word met die Latynse of die Arabiese alfabet geskryf. Die Arabiese alfabet is deur Arabiese handelaars na Atjeh saamgebring, terwyl tydens die bestaan van Nederlands-Indië die Latynse alfabet in algemene gebruik gekom het.

duimnael|links|Hikayat Prang Sabi in Atjehs in die Arabiese alfabet geskryf
Atjehs word veral in die provinsie Atjeh op die westelike deel van die eiland Sumatra, hoofsaaklik langs die noordelike en westelike kus, gepraat. Dit was eens die amptelike taal van die Sultanaat Atjeh wat groot gebiede van dié streek oorheers het.

## Verwysings 
## Eksterne skakels
Baadjie

links|200px
duimnael|240px|'n Enkelbors, donkerblou baadjie, geklee met koperknopies.
'n **Baadjie** is 'n tipe baadjie wat lyk soos 'n pakbaadjie, maar wat meer ontspanne gesny is. 'n Baadjie word oor die algemeen onderskei van 'n sportbaadjie as 'n meer formele kledingstuk en gemaak uit effekleurige kledingstowwe. Baadjies het soms vlootstylmetaalknope om hul oorsprong te toon as baadjies gedra deur bootklublede.

Die materiaal waarvan baadjies gemaak word is gewoonlik van 'n duursame aard, veral wanneer dit bedoel is as buitedrag. Baadjies vorm dikwels deel van 'n uniform wat dui op, byvoorbeeld, 'n lugredery se werknemers, leerders van 'n sekere skool, lede van sportklubs, of sportmanne en -vroue van 'n spesifieke span.

Baadjies word gedra met 'n wye verskeidenheid van ander klere, wat wissel van 'n kraaghemp en das tot 'n oopnek polohemp, of selfs net 'n gewone T-hemp. Hulle pas by broeke van alle kleure en materiale, van die klassieke wit katoen of linne, tot grys flennie, bruin of beige chinos, en ook jeans.
[regs|duimnael|'n [Universiteit van Cambridge Rifle Association half-blou baadjie.]]

## Verwysings
Reënjas

duimnael|300px|Bosstappers geklee in hul reënjasse.
'n Reënjas is 'n waterdigte oorjas wat as beskerming dien teen reën. 'n Reënjas beskik meestal ook oor 'n kappie wat oor die kop getrek kan word. Behalwe die reënjas is daar ook die reënmantel of reënponsjo in gebruik.

Die patent vir die eerste *waterdigte reënjas*, gemaak uit waterwerende stof geheg aan rubber, is uit 1823 en staan in die naam van Charles Macintosh (1766-1843), 'n Skotse chemiese industrialis en entrepreneur. Dié reënjas het in die volksmond bekend gestaan as 'n *mackintosh*.
Ponsjo

duimnael|links|Araucanos en gauchos in Chili, 19de eeu
duimnael|'n Peruaanse chalán dans marinera op 'n peruaanse paso perd.
[duimnael|Ponsjo's van [Argentinië]]

'n **Ponsjo** (; *punchu* in Quechua; Mapudungun *pontro*, kombers, wolstof) is 'n oorkledingstuk wat ontwerp is om die liggaam warm te hou. 'n **Reënponsjo** word gemaak van 'n waterdigte materiaal wat ontwerp is om die liggaam droog te hou teen reën. Ponsjo's is gebruik deur die inheemse Amerikaanse volke (Indiane) van die Andes sedert die pre-Spaanse tyd, van die plekke wat nou onder die gebied van Bolivië, Peru, Chili en Ecuador val, en word beskou as tipiese Suid-Amerikaanse klere.

## Verwysings
Sandale

duimnael|'n Paar modesandale
regs|duimnael|Bybelse sandale
duimnael|Rubberplakkies is die mees algemene vorm van sandale in die wêreld.
links|300px|duimnael|Sexy hoëhaksandale

**Sandale** is oop tipe skoene, wat bestaan uit 'n plat sool wat aan die draer se voet gehou word deur die bande wat oor die voetbrug, en soms om die enkel vasmaak. Sandale kan ook 'n hak he. Terwyl die onderskeid tussen sandale en ander vorme van skoene soms vaag kan wees, is die algemene begrip dat 'n sandaal meeste van die voet bloot laat. Mense verkies om sandale vir verskeie redes te dra, soos vir gemak in warm weer, ekonomie (sandale vereis minder materiaal as skoene), of as 'n modekeuse.

Mense dra gewoonlik sandale of ander oop skoene in warmer klimate of tydens die warmer dele van die jaar om hul voete koel en droog te hou. Die risiko van die ontwikkeling van atleetvoet is laer as met toe skoene, en die dra van sandale of plakkies kan deel wees van die behandelingsplan vir so 'n infeksie.
Soldatejas

[links|duimnael|250px|'n Soldatejas met binnevoering word hier vertoon in [Duitse Demokratiese Republiek|Oos-Duitsland, 1953.]]
[regs|duimnael|'n Spesiale soldatejas met 'n koeëlvaste binnefrokkie, in die openbaar gedra deur president [Gerald Ford na twee sluipmoordpogings op hom in 1975.]]

'n  **Soldatejas** (Engels: ***trench coat***) is 'n militêre oorjas of 'n reënjas gemaak van waterdigte swaar katoen, leer of poplin. Dit het oor die algemeen 'n verwyderbare geïsoleerde voering met volskouermoue. Die klassieke weergawes kom in verskillende lengtes wat wissel bo die enkels (die langste) tot bo die knie (die kortste). Dit was oorspronklik 'n kleredragitem vir weermagoffisiere (ontwikkel voor die oorlog, maar aangepas vir gebruik in die loopgrawe van die Eerste Wêreldoorlog, vandaar sy naam) en toon hierdie invloed in sy stilering.

## Verwysings
Sykous

links|duimnael|223x223px|'n Vrou dra sykouse, bo gehou deur elastiese bandjies en kousrekke.
**Sykouse** is digsluitende, elastiese klere wat die been van die voet tot die knie en moontlik ook 'n deel van die heup bedek. Sykouse wissel in kleur, ontwerp en deursigtigheid. Deesdae word sykouse hoofsaaklik gedra vir mode en estetika, gewoonlik in saam met knielengte rompe.
duimnael|Visnetkouse
## Voordele en nadele 
Sykouse word steeds verkies bo broekiekouse vir 'n aantal redes. Dit kan insluit die persepsie dat sykouse, en die gepaardgaande gebruik van kousbande en kant, hoë mode is, en dat die blootstelling van die heupe meer esteties of seksueel aanloklik is as broekiekouse. 

Beide nylon sykouse en broekiekouse deel die voordeel dat dit vinnig droog word in vergelyking met broeke. Spaar pare is ook maklik om saam te dra as hulle beskadig word. As hulle leer (skeur) kan hulle een-een vervang word, wat 'n kostevoordeel oor broekies bied. 

Sykouse het egter 'n nadeel in kouer weer, want meer vel word blootgestel aan die koue in vergelyking met broekiekouse. Broekiekouse verlang ook nie kousbande, ens. nie, en hoef nie daagliks soveel verstel te word nie, terwyl dit ook 'n gladder lyn onder stywe, vormgepasde klere laat.
Parka

duimnael|links|'n Burgerlike snorkelparka vervaardig in die 1980's deur Lord Anthony.
duimnael|M-51 visstert parka. Dit was 'n gunsteling onder die modsubkultuur.
[duimnael|Tradisionele [Inuïete|Inuitanorak.]]

'n **Parka** (afkomstig van Nenets) of **anorak** (Groenlands: *aannoraq*, afgelei van *anori* vir "wind") is 'n tipe baadjie met 'n kappie, dikwels gevoer met pels of vals pels. Die Caribou Inuit het hierdie soort kledingstuk uitgevind, oorspronklik gemaak van rendier of seeleeuvel, vir jag en kajakvaarte in die ysige Arktiese gebiede. Sommige Inuit anoraks vereis gereelde insmeer met visolie hul waterweerstand te behou.

Die woorde *anorak* en *parka* word uitruilbaar gebruik, maar hulle is eintlik verskillende klere. Streng gesproke is 'n anorak 'n waterdigte baadjie met 'n kappie en sonder 'n voorste opening, en soms koordjies by die middellyf en mansjette, en 'n parka is 'n heuplengte koueweerjas, gewoonlik met donsvere gestop of baie warm sintetiese vesel, en met 'n pelsgevoerde kappie.

## Eksterne skakels